|  |  |
| --- | --- |
|  **Komenski_grb_-_barvno****Občina Komen****Komen 86****6223 Komen** |  |
|  |  |

**Odbor za proračun, finance, premoženjske in splošne zadeve**

Številka: 011-0004/2023-23

Datum: 4. 9. 2024

**Zapisnik**

**8. seje (mandat 2022-2026) Odbora za proračun, finance, premoženjske in splošne zadeve**

Odbor v sestavi Damjan Grmek (predsednik), Jožef Strnad, Ivan Žvokelj, Marinka Žlebnik, Alenka Tavčar (člani), se je sestal **v SREDO, 4. 9. 2024 ob 17,00 uri** v prostorih občinske uprave Občine Komen.

Odsotni: /

Ostali prisotni: Erik Modic, župan

Predlagani dnevni red:

1. Ugotovitev sklepčnosti in potrditev dnevnega reda;
2. Poročilo o izvrševanju proračuna Občine Komen za obdobje od 1. 1. 2024 do 30. 6. 2024;
3. Predlog Sklepa o spremembi Sklepa o določitvi parkirnih površin, na katerih se uvede plačilo parkirnine;
4. Predlog Sklepa o sprejetju novih cen storitev oskrbe s pitno vodo, odvajanje in čiščenje odpadnih vod in storitev povezanih z nepretočnimi in obstoječimi greznicami ter MKČN v Občini Komen;
5. Predlog Odloka o rebalansu proračuna Občine Komen za leto 2024;
6. Razno.

Sejo odbora vodi predsednik Damjan Grmek.

**AD 1. Ugotovitev sklepčnosti in potrditev dnevnega reda;**

Predsednik ugotavlja, da se seje udeležuje 5 članov, ter da je sklepčnost zagotovljena. Drugih predlogov na dnevni red ni bilo, člani odbora so tako soglasno sprejeli predlagani dnevni red.

Ivo Žvokelj je vprašal v kakšni fazi reševanje je njegovega predloga za video snemanje seje občinskega sveta Občine Komen, ki ga je postavil na zadnji seji odbora in ali so bili vsi svetniki seznanjen z zapisnikom zadnje seje odbora. Župan je odgovoril, da so zapisnik prejeli vsi občinski svetniki, da pa mora statutarno-pravna komisija najprej predlagati ustrezno spremembo poslovnika občinskega sveta Občine Komen glede snemanja sej.

Jože Strnad je vprašal, kdaj bo urejeno odplačno polnjenje električnih avtomobilov na e-polnilnicah Občine Komen. Župan je odgovoril, da je bil s strani Občine Komen že podpisana pogodba s podjetjem PETROL za ureditev odplačnega polnjenja in da zdaj čakamo na vrnitev podpisane pogodbe in začetek odplačnega delovanja.

**AD 2. Poročilo o izvrševanju proračuna Občine Komen za obdobje od 1. 1. 2024 do 30. 6. 2024**

Odbor se je seznanil s poročilom o izvrševanju proračuna Občine Komen za obdobje od 1. 1. 2024 do 30. 6. 2024.

Na glasovanje je bil dan

**SKLEP št. 1**

**Odbor za proračun, finance, premoženjske in splošne zadeve predlaga občinskemu svetu Občine Komen, da v predlagani vsebini in obliki sprejme Poročilo o izvrševanju proračuna Občine Komen za obdobje od 1. 1. 2024 do 30. 6. 2024.**

Sklep je bil soglasno sprejet.

**AD 3. Predlog Sklepa o spremembi Sklepa o določitvi parkirnih površin, na katerih se uvede plačilo parkirnine**

Odbor se je seznanil s Predlogom sklepa o spremembi sklepa o določitvi parkirnih površin, na katerih se uvede plačilo parkirnine.

Na glasovanje je bil dan naslednji

**SKLEP št. 2**

**Odbor za proračun, finance, premoženjske in splošne zadeve predlaga občinskemu svetu Občine Komen, da v predlagani vsebini in obliki sprejme Predlog sklepa o spremembi sklepa o določitvi parkirnih površin, na katerih se uvede plačilo parkirnine.**

Sklep je bil soglasno sprejet.

**AD 4. Predlog Sklepa o sprejetju novih cen storitev oskrbe s pitno vodo, odvajanje in čiščenje odpadnih vod in storitev povezanih z nepretočnimi in obstoječimi greznicami ter MKČN v Občini Komen**

Odbor se je seznanil s Predlogom Sklepa o sprejetju novih cen storitev oskrbe s pitno vodo, odvajanje in čiščenje odpadnih vod in storitev povezanih z nepretočnimi in obstoječimi greznicami ter MKČN v Občini Komen**.**

Na glasovanje je bil dan naslednji

**SKLEP št. 3**

**Odbor za proračun, finance, premoženjske in splošne zadeve predlaga občinskemu svetu Občine Komen, da v predlagani vsebini in obliki sprejme Predlog Sklepa o sprejetju novih cen storitev oskrbe s pitno vodo, odvajanje in čiščenje odpadnih vod in storitev povezanih z nepretočnimi in obstoječimi greznicami ter MKČN v Občini Komen.**

Sklep je bil soglasno sprejet.

**AD 5. Predlog Odloka o rebalansu proračuna Občine Komen za leto 2024**

Odbor se je seznanil s Predlogom Odloka o rebalansu proračuna Občine Komen za leto 2024.

Na glasovanje je bil dan naslednji

**SKLEP št. 4**

**Odbor za proračun, finance, premoženjske in splošne zadeve se je zaradi pozno prejetega gradiva zgolj seznanil s Predlogom Odloka o rebalansu proračuna Občine Komen za leto 2024 in ga zato predlaga občinskemu svetu v nadaljnjo obravnavo.**

Sklep je bil sprejet s štirimi glasovi ZA.

**AD 6. Razno**

Damjan Grmek je ponovno zaprosil, da bi končno prejel vse konto kartice projekta Kaštelir. Opozoril je, da je to že večkrat zaprosil, in da še vedno ni prejel zahtevane dokumentacije.

Marinka Žlebnik je vprašala, kako ima Občina Komen urejeno delo od doma za delavce občinske uprave in kdo o tem odloča. Župan je odgovoril, da je to rešeno individualno in da se o takih rešitvah odločata skupaj z direktorjem občinske uprave.

Seja odbora je bila zaključena ob 18.10 uri.

|  |  |
| --- | --- |
| Zapisal: Erik Modic |  |
|  | **Damjan Grmek, predsednik** |

